વિધીમાં તેણે ગૌમુત્ર, લીલા નારિયેળનું પાણી, શ્રીફળનું પાણી, ગોળ, દુધ સહિતનું મિશ્રણ કરી વિશ્વજીતસિંહને પીવડાવી દેતાં તેને ચક્કર આવ્યા હતાં અને બપોરે તે ઘસઘસાટ ઉંઘી ગયો હતો. ત્યારબાદ છેક 26 ઓગસ્ટના રોજ બપોરે તે ભાનમાં આવ્યો હતો. વિશ્વજીત ભાનમાં આવતા પરિવારે ભૂવાને બોલાવ્યો હતો. તેણે આવીને ફરીથી પાણી અને ગૌમુત્ર પીવડાવતાં અને ગળાને દાબીને ચેક કરતાં ગળામાં સોજો ચડી ગયો છે તેવુ જોયું. આખરે પરિવારે કિશોરને ખાનગી હોસ્પિટલમાં સારવાર માટે ખસેડ્યો હતો. હાલ તેની હાલત સુધારા પર છે.